  Майя Бывальцева 14-тӥ куартолэзе Ижкарын Парадельфи шудонъёслэн улосвыл люкетэз ортчиз. Жюри 224 номеръёс пӧлысь устооссэ быръёз. Пусъём, шуркынмонэ Ижкарын кыкетӥосыз Калыккуспо Парадельфи шудонъёс ортчозы. Туннэ, 15-тӥ куартолэзе, улосвылъёс но кунъёс финалэ пыриськон понна куриськонъёс сётыны кутскозы. Конкурсантъёслэн лыдзы 1-тӥ пӧсьтолэзе тодмо луоз. «Таӵе бадӟым ужрадэз радъянэз ас вылэ басьтон — со элькун кивалтӥсьёслэн туж сэзь вамышсы», — пусйиз Йӧскалык Парадельфи комитетлэн быдэсъясь кивалтӥсез Наталья Крель. Удмуртиысь мерлыко политикая но ужъя министр Татьяна Чуракова верамъя, элькунын ӧжытсэ 50 процентэз сӧсыръёс мерлыко реабилитацилы вазисько, соин ик Парадельфи шудонъёсты ортчытон — тазалыксыя висъяськись адямиослы улонлэсь мукет палзэ возьматыны туж умой луонлык. «Солэсь нокин но утемын ӧвӧл, ми элькунын ваньзылы одӥг кадь луонлыкъёс кылдытыны кулэ», — пусйиз Татьяна Чуракова. Удмуртиын 114 сюрслэсь трос сӧсыръёс, со пӧлысь 5 сюрслэсь уноез — нылпиос. Парадельфи шудонъёсын тямыс ӧръёс луозы, туннэ Удмуртия ваньмаз рос-прос ассэ возьматыны уг быгаты на. Со понна Наталья Крель умоен пусйиз кырӟасьёсты, крезьгуро инструментъёсын шудӥсьёсты, киужен вырисьёсты. Москваысь лыктэм куноосмы но туж ӟечен веразы, асьмелэн трос кырӟасьёс, умой кырӟасьёс шуыса. Одно ик удмурт кылын кырӟанъёс но сюрозы программае, кудӥз ке отчы фестивале асьмелэн дэмламын луоз. Трос ӟуч кырӟанъёс. Инструментальной искусствоез но пусйизы. Нимысьтыз, Удмуртиез лыдэ басьтыса, асьмелэн собыдӟа циркмы вань шуыса, номинация «Цирк» нырысьсэ пыртэмын вал, но шуо, одӥг номер Удмуртилы со тоже ӧжыт шуыса. Ми али учком, кыӵе номерен эшшо юнгес карыны асьмелэсь дэмланъёсмес Владимир Соловьёв, Удмуртиысь лулчеберетъя но туризмъя министрСолэн кылъёсызъя, асьмелэн театр коллективъёсмы но трос, вань кинэ бырйыны. Нош эктӥсьёс лябгес возьматӥськизы. Но дасяськыны дыр вань на. Асьмелэн дырмы вань ай, гужем толэзьёс куспын ноябрь толэзёзь со номеръёсыз ужаса, спецалистъёсыз палэнысь ӧтьыса, йыла-пумаз вуттыны — соос чебер, сыӵе талантливой номеръёс мед луозы Владимир Соловьёв, Удмуртиысь лулчеберетъя но туризмъя министрКӧня адями пыриськоз Удмуртилэсь Парадельфи шудонъёслэн финалаз, али тодмо ӧвӧл на. Владимир Соловьёв верамъя, ужрадэз ортчытӥсьлы сямен, асьмелы тросгес инты висъяны быгатозы. «Квота ласянь пока ум вераськиське, вераськиськом, ӟечгес номеръёс мед луозы шуыса. Наталья Валерьевналэн (Крель — ред.) кылъёсызъя, Удмуртилы, раз татын та быдӟа ужрад ортче, эшшо ватсаса кыӵе ке но луонлык сётозы. Даже со номинациосын, кытын ке асьмеос туннэ лябгес возьматӥським, сӥзьылозь рос-прос дасяськыса, эшшо кӧня ке номеръёс пуктыны, соин ик милям вань ог-огмес валаса, ӵош ужан мылкыдмы. Милесьтым дэмланъёсмес соос кыло, Москваысь организаторъёс, соослэсь ӵектонъёссэс ми лыдэ басьтӥськом. Соин ик, мон малпасько, тӥни сыӵе ог-огез валаса ужан кыӵе ке бадӟым, ӟеч но ческыт емыш сётоз шуыса», — вераз Владимир Соловьёв. Озьы ик со пусйиз, конкурс программаосты вань мылкыд карисьёс учкыны быгатозы шуыса. Зэм, кӧня сылозы билетъёс, али вераны вазь на. Министрлэн чакламезъя, литература ӧръя возьматонъёсы дунтэмгес луыны быгатозы, нош кырӟанъя яке эктонъя возьматонъёсы — дуногес. Ужрадъёсы билетъёсты вузан сярысь ивортодэт пӧсьтолэзе потоз. Ватсалом, ӵектослы Азьмуртлэн грантъёсызъя фонд дурбасьтӥз. Тегъёс: Мерлык Лулчеберет Ижкар Удмуртия сӧсыръёс ВладимирСоловьёв  